Prilog 2

**POSEBNI IZVJEŠTAJI**

UZ POLUGODIŠNJI IZVJEŠTAJ

O IZVRŠENJU PRORAČUNA GRADA BUZETA

ZA RAZDOBLJE SIJEČANJ – LIPANJ 2022. GODINE

**SADRŽAJ**

[1 IZVJEŠTAJ O KORIŠTENJU PRORAČUNSKE ZALIHE 1](#_Toc115441262)

[2 IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA 2](#_Toc115441263)

[2.1 Ostala zaduženja proračunskih korisnika i trgovačkih društava u vlasništvu Grada Buzeta 2](#_Toc115441264)

[2.1.1 Park d.o.o. (suglasnost) 2](#_Toc115441265)

[2.1.2 Dom za starije Buzet (jamstvo) 3](#_Toc115441266)

[2.2 Ostale obveze temeljem ugovora/sporazuma 3](#_Toc115441267)

[2.2.1 Sufinanciranje izgradnje i opremanja nove opće bolnice u Puli 3](#_Toc115441268)

[2.2.2 Sufinanciranje izgradnje županijskog centra za gospodarenje otpadom – Kaštijun 4](#_Toc115441269)

[3 IZVJEŠTAJ OD DANIM JAMSTVIMA I PLAĆANJIMA PO PROTESTIRANIM JAMSTVIMA 5](#_Toc115441270)

# IZVJEŠTAJ O KORIŠTENJU PRORAČUNSKE ZALIHE

U Proračunu Grada Buzeta za 2022. godinu u Razdjelu 200 na poziciji R492 planirana su sredstva za nepredviđene rashode do visine proračunske zalihe u iznosu od 40.000,00 kuna.

U razdoblju od 1. siječnja 2022. do 30. lipnja 2022. godine realizirano je ukupno 2.251,00 kune.

Tablica u nastavku donosi prikaz utroška sredstava prema korisniku i namjeni.

|  |  |  |  |
| --- | --- | --- | --- |
|  **Korisnik** | **Namjena** | **Datum** | **Iznos - kn** |
| **Istriana travel**  | Podmirenje troškova terenske nastave učenicima iz Ukrajine  | 24. 6.2022. | 215,00 |
| **Istarska županija/OŠ „V. Gržalja“ Buzet** | Podmirenje troškova terenske nastave učenicima iz Ukrajine | 24. 6. 2022. | 140,00 |
| **Istarska županija/OŠ „V. Gržalja“ Buzet** | Sufinanciranje troškova obroka učenicima iz Ukrajine | 30. 6. 2022. | 1.896,00 |
| **Ukupno** | 2.251,00 |

Korištenje sredstava proračunske zalihe regulirano je odredbama članka 65. i 66. Zakona o proračunu („Narodne novine“ br. 144/2021) i čl. 8 Odluke o izvršavanju Proračuna Grada Buzeta za 2022. godinu („Službene novine Grada Buzeta br.10/21). Člankom 65. Zakona propisano je da sredstva proračunske zalihe mogu iznositi najviše 0,50 posto planiranih općih prihoda proračuna tekuće godine bez primitaka. Visina sredstava proračunske zalihe utvrđuje se odlukom o izvršavanju proračuna. U proračunu Grada Buzeta za 2022. godinu („Službene novine Grada Buzeta“, broj 10/21) u 2022. godini planirana su sredstva proračunske zalihe u visini od 40.000,00 kuna.

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. Člankom 66. stavak 3. Zakona o proračunu propisana je obveza tromjesečnog izvještavanja o korištenju sredstava proračunske zalihe. U razdoblju od siječnja do ožujka 2022. sredstva proračunske zalihe nisu bila utrošena.

Obzirom na novonastale neplanirane okolnosti i potrebe izazvane ratnim okolnostima u Ukrajini, u razdoblju od travnja do lipnja 2022. godine iz sredstava proračunske zalihe odobreno je sufinanciranje troškova učenicima koji su pod privremenom zaštitom boravili na području Grada Buzeta, a polazili su buzetsku osnovnu školu. Sredstvima proračunske zalihe odobreno je financiranje dviju terenskih nastava jednoj učenici iz Ukrajine te sufinanciranje troškova obroka raseljenim učenicima iz Ukrajine koji su u razdoblju od ožujka do lipnja 2022. bili uključeni u odgojno-obrazovni sustav Osnovne škole „Vazmoslav Gržalja“ Buzet. U razdoblju do lipnja podmireni su troškovi obroka za 5 učenika. Za navedeno je sveukupno utrošeno 2.251,00 kuna.

# IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Zakonom o proračunu (Narodne novine, broj 144/21) i Pravilnikom o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, broj 67/22), regulirano je zaduživanje jedinica lokalne i područne (regionalne) samouprave.

***Grad Buzet***

* Kredit: 5.225.000,00 kn
* Dogradnja i rekonstrukcija Dječjeg vrtića sa pristupnom prometnicom

|  |  |  |
| --- | --- | --- |
| **Opis** | **Glavnica**  | **Kamate**  |
| Stanje kredita na dan 31.12.2021. | 4.702.500,00 |  |
| I kvartal | 130.625,00 | 12.546,02 |
| II kvartal | 130.625,00 | 13.167,00 |
| **Ukupno uplaćeno 01-06/2022** | **261.250,00** | **25.713,02** |
| Stanje kredita na dan 30.06.2022. | 4.441.250,00 |  |

Grad Buzet otplaćuje dugoročni kredit za Dogradnju i rekonstrukciju Dječjeg vrtića sa pristupnom prometnicom sklopljenog s Erste&Steiermarkische bank d.d. dana 20.07.2020. godine. Ukupni iznos kredita iznosi 5.538.447,62 kn, od čega glavnica 5.225.000,00 kn, a kamata 313.447,62 kn (kamatna stopa 1,12%). Rok otplate kredita je 10 godina, a otplaćuje se u 4 godišnja anuiteta. Rok vraćanja je 31.12.2030. godine. Dobivanju kredita prethodila je Odluka o zaduživanju koje je donijelo Gradsko vijeće dana 22.04.2020. godine i suglasnost Vlade RH od dana 16.07.2020. godine. U razdoblju od 01. siječnja do 30. lipnja iz proračuna je ukupno isplaćeno 261.250,00 kn glavnice, te 25.713,02 kn kamata koje se odnose na navedeni kredit.

## Ostala zaduženja proračunskih korisnika i trgovačkih društava u vlasništvu Grada Buzeta

### Park d.o.o. (suglasnost)

Proračunskom korisniku Park d.o.o., dana 28.11.2018. godine izdana je suglasnost na zaduženje za kredit za Rekonstrukciju i izgradnju groblja u Buzetu. U razdoblju od 01. siječnja do 30. lipnja 2022. godine otplaćeno je ukupno 217.164,79 kn. U nastavku se daje tablični pregled izvršenih obveza za izvještajno razdoblje.

Rekonstrukcija i izgradnja groblja u Buzetu

* Iznos kredita: 3.700.000,00 kn

|  |  |  |
| --- | --- | --- |
| **Opis** | **Glavnica** | **Kamate** |
| Stanje kredita na dan 31.12.2021. | 2.867.500,00 |  |
| 03/2022 | 92.500,00 | 16.252,26 |
| 06/2022 | 92.500,00 | 15.912,53 |
| **Ukupno uplaćeno 01-06/2022** | **185.000,00** | **32.164,79** |
| Stanje kredita na dan 30.06.2022. | 2.682.500,00 |  |

### Dom za starije Buzet (jamstvo)

Gradsko vijeće Grada Buzeta je dana 2. ožujka 2022. godine, donijelo je Odluku o davanju jamstva za zaduživanje Doma za starije osobe Buzet za zaduživanje dugoročnim kreditom kod Erste&Steiermarkische bank d.d. za dogradnju i rekonstrukciju Doma za starije osobe u iznosu od 11.300.000,00 kuna. Radi Unaprjeđenja i poboljšanja izvaninstitucionalne skrbi za osobe treće životne dobi na području Grada Buzeta, Dom za starije sklopio je Ugovor o zaduženju dana 29.03.2022. godine u iznosu 11.300.000,00 kn (glavnica) uvećanog za kamate u iznosu 605.420,42 kn (kamatna stopa iznosi 0,66%), što ukupno iznosi 11.905.420,42 kn. Rok otplate kredita je 15 godina, a otplaćuje se u 4 godišnja anuiteta. Isplata kredita u izvještajnom periodu nije bila potraživana.

Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta

* Iznos kredita: 11.300.000,00 kn

## Ostale obveze temeljem ugovora/sporazuma

Grad Buzet, uz ostale jedinice lokalne samouprave na području Istarske županije ima obvezu uplaćivanja dijela kredita Istarskoj županiji za dva zaduženja koje je sklopila Istarska županija sukladno:

* Sporazumu o preuzimanju dijela kreditne obaveze za izgradnju i opremanje nove Opće bolnice u Puli od strane općina i gradova u Istarskoj županiji od dana 07.11.2016. godine, te
* Sporazumu o zajedničkom sufinanciranju izgradnje županijskog centra za gospodarenje otpadom – Kaštijun od dana 12.12.2011. godine.

### Sufinanciranje izgradnje i opremanja nove opće bolnice u Puli

Temeljem Ugovora u sufinanciranju dijela kreditne obveze za izgradnju i opremanje nove Opće bolnice od dana 15.05.2019 i Aneksa ugovora od 25.11.2019. godine Gradu Buzetu je utvrđena obveza o sufinanciranju dijela kreditne obveze za izgradnju i opremanje Opće bolnice u Puli. Grad Buzet preuzeo je sukladno Sporazumu preuzeo obvezu za sufinanciranje dijela kreditne obveze za razdoblje od 2018. do 2038. godine koja dospijeva kvartalno, odnosno zadnjeg dana kvartala na koji se odnosi.

* Ukupna obveza: 1.519.144,71 kn
* Razdoblje sufinanciranja: 2018. – 2038. godine

|  |  |
| --- | --- |
| **Opis** | **Glavnica** |
| I kvartal | 25.551,74 |
| II kvartal | 25.551,74 |
| **Ukupno uplaćeno 01-06/2022** | **51.103,48** |

### Sufinanciranje izgradnje županijskog centra za gospodarenje otpadom – Kaštijun

Temeljem Ugovora u načinu i uvjetima povrata sredstava u proračun Istarske županije za izgradnju ŽCGO „Kaštiju“ od dana 17.10.2016. godine Gradu Buzetu je utvrđena obveza o sufinanciranju dijela kreditne obveze za izgradnju i opremanje Opće bolnice u Puli. Grad Buzet je sukladno Sporazumu preuzeo obvezu za sufinanciranje dijela kreditne obveze za razdoblje od 25 godina. Obveza za 1. polugodište iznosi 44.364,83 kn, a plaćena je nakon izvještajnog razdoblja.

* Ukupna obveza: 1.025.650,13 kn
* Razdoblje sufinanciranja: 25 godina

|  |  |
| --- | --- |
| **Opis** | **Glavnica** |
| I polugodište  | 0,00 |
| **Ukupno uplaćeno 01-06/2022** | **0,00** |

# IZVJEŠTAJ OD DANIM JAMSTVIMA I PLAĆANJIMA PO PROTESTIRANIM JAMSTVIMA

Sukladno čl. 129. Zakona o proračunu jedinica lokalne područne (regionalne) samouprave može dati jamstvo za dugoročno zaduživanje proračunskom i izvanproračunskom korisniku jedinice lokalne i područne (regionalne) samouprave, pravnoj osobi u većinskom vlasništvu ili suvlasništvu jedinica lokalne i područne (regionalne) samouprave i ustanovi čiji je osnivač, uz prethodno dobivenu suglasnost ministra financija

Gradsko vijeće Grada Buzeta na sjednici održanoj dana 2. ožujka 2022. godine, donijelo je *Odluku o davanju jamstva za zaduživanje Domu za starije osobe Buzet* za zaduživanje dugoročnim kreditom kod Erste&Steiermarkische bank d.d. za dogradnju i rekonstrukciju Doma za starije osobe u iznosu od 11.300.000,00 kuna. Na temelju čl. 129., st. 3 Zakona o proračunu ministar financija dao je suglasnost Gradu Buzetu za davanje jamstva Erste&Steiermarkische bank d.d. na iznos od 11.300.000,00 kn, uvećanog za pripadajuće troškove za financiranje kapitalnog projekta „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“.

Tablični prikaz danih suglasnosti/jamstva:

|  |  |  |
| --- | --- | --- |
| Korisnik  | Park d.o.o. | Dom za starije Buzet |
| Vrsta zaduženja | Suglasnost  | Jamstvo |
| Namjena  | Rekonstrukcija i izgradnja groblja u Buzetu  | Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta  |
| Ukupni iznos glavnice zaduženja | 3.700.000,00 kn | 11.300.000,00 kn |
| Razdoblje otplate (bez počeka) | 10 godina  | 15 godina (60 jednakih tromjesečnih rata)  |
| Udio Grada | 3.700.000,00 kn | 11.300.000,00 kn |
| Iznos jamstva/suglasnosti (Odluka GV) | 3.700.000,00 kn | 11.300.000,00 kn |
| Napomena | Otplata kredita se osigurava iz sredstava proračuna | Otplata kredita se osigurava iz sredstava EU, dok se razlika neprihvatljivih troškova osigurava u proračunu |